CELEX: 32019D2250
Language: lt
Date: 2019-12-19 00:00:00
Title: Tarybos Įgyvendinimo Sprendimas (ES) 2019/2250 2019 m. gruodžio 22 d. kuriuo patvirtinamos Eurojusto darbo tvarkos taisyklės

30.12.2019   
               
               
                  LT
               
               
                  Europos Sąjungos oficialusis leidinys
               
               
                  L 336/309
               
            
         TARYBOS ĮGYVENDINIMO SPRENDIMAS (ES) 2019/2250
         2019 m. gruodžio 22 d.
         kuriuo patvirtinamos Eurojusto darbo tvarkos taisyklės
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2018 m. lapkričio 14 d. Europos Parlamento ir Tarybos reglamentą (ES) 2018/1727 dėl Europos Sąjungos bendradarbiavimo baudžiamosios teisenos srityje agentūros (Eurojusto) ir kuriuo pakeičiamas ir panaikinamas Tarybos sprendimas 2002/187/TVR (1), ypač į jo 5 straipsnio 5 dalį,
         kadangi:
         
                     (1)
                  
                  
                     pagal Reglamentą (ES) 2018/1727 Eurojusto kolegija (toliau – Kolegija) turi priimti Eurojusto darbo tvarkos taisykles. Taryba įgyvendinimo aktais turi tas darbo tvarkos taisykles patvirtinti;
                  
               
                     (2)
                  
                  
                     2019 m. gruodžio 12 d. Kolegija pagal Reglamento (ES) 2018/1727 5 straipsnio 5 dalį priėmė Darbo tvarkos taisyklių projektą. 2019 m. gruodžio 16 d. Kolegija priėmė atskirų Asmens duomenų tvarkymo ir apsaugos tvarkos taisyklių, nurodytų Darbo tvarkos taisyklių 17 straipsnyje, projektą;
                  
               
                     (3)
                  
                  
                     Darbo tvarkos taisykles ir atskiras Asmens duomenų tvarkymo ir apsaugos tvarkos taisykles, nurodytas Darbo tvarkos taisyklių 17 straipsnyje, turėtų patvirtinti Taryba;
                  
               
                     (4)
                  
                  
                     Danijai Reglamentas (ES) 2018/1727 nėra privalomas, todėl ji nedalyvauja priimant ir taikant šį sprendimą, kuriuo įgyvendinamas Reglamentas (ES) 2018/1727;
                  
               
                     (5)
                  
                  
                     Airijai ir Jungtinei Karalystei Reglamentas (ES) 2018/1727 yra privalomas, todėl jos dalyvauja priimant ir taikant šį sprendimą, kuriuo įgyvendinamas Reglamentas (ES) 2018/1727,
                  
               PRIĖMĖ ŠĮ SPRENDIMĄ:
         
            1 straipsnis
            Patvirtinamos Eurojusto darbo tvarkos taisyklės ir atskiros Asmens duomenų tvarkymo ir apsaugos tvarkos taisyklės, nurodytos Darbo tvarkos taisyklių 17 straipsnyje.
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2019 m. gruodžio 22 d.
            
               
                  Tarybos vardu
               
               
                  Pirmininkas
               
               K. MIKKONEN
            
         
         
            (1)  OL L 295, 2018 11 21, p. 138.